Á miðnætti verður fólki sem kemur til landsins frá skilgreindum hááhættusvæðum ekki lengur skylt að dvelja í sóttvarnahúsi meðan það er í sóttkví. Fólk getur í stað þess verið í heimasóttkví. Forstöðumaður farsóttarhúsa segir að sóttkvíarhótelin verði áfram opin og ókeypis næsta hálfa mánuðinn hið minnsta.
Þeir sem koma til landsins í kvöld frá rauðum löndum þurfa að dvelja fimm daga á sóttkvíarhóteli. Þeir sem koma eftir miðnætti geta verið í heimasóttkví. Gylfi Þór Þorsteinsson, forstöðumaður farsóttarhúsa, býst við að gestum fækki á sóttkvíarhótelunum næstu daga.
Þeir sem koma áður en þessi reglugerð tekur gildi þeir klára sitt hjá okkur. En hvað þetta þýðir svo í framhaldinu það á eftir að koma í ljós. Líklega verður einhver fækkun á gestum hjá okkur á næstu dögum. Fólk getur þá valið að vera í heimasóttkví. En hversu miklu þetta breytir, það á eftir að koma í ljós því það er mikið af fólki að koma og hugsanlega einhverjir sem vilja frekar dvelja á sóttkvíarhótelunum í sinni sóttkví heldur en að borgar fyrir vistina einhver staðar annars staðar. Maður veit aldrei.
Um þrjú hundruð manns dvelja á sóttkvíarhótelunum núna. Gylfi segir að starfsfólk sóttkvíarhótela sé ráðið tímabundið. Sóttkvíarhótelin verði áfram opin.
Hugsanlega út júní en alla vega til fimmtánda júní. Við erum svona að meta þetta. Það er náttúrulega ríkið sem stýrir því hvað þetta er opiðn lengi og hvað þetta kostar eða kostar ekki. Enn sem komið er verður þetta frítt já.
Hvernig líst þér á þessa breytingu? Mér líst bara vel á hana. Ef fólk treystir sér til þess að halda sóttkvínni á þeim stað sem það ætlar að vera, þá er það bara hið besta mál. Nú verðum við bara að vona að þeir sem hingað koma um landamærin til að vera í sóttkví, að þeir verði sannarlega í sóttkví.
Á miðnætti verður fólki sem kemur til landsins frá skilgreindum hááhættusvæðum ekki lengur skylt að dvelja í sóttvarnahúsi meðan það er í sóttkví. Fólk getur í stað þess verið í heimasóttkví. Forstöðumaður farsóttarhúsa segir að sóttkvíarhótelin verði áfram opin og ókeypis næsta hálfa mánuðinn hið minnsta. 